Tallinna FC Flora

Tallinna FC Flora on 1990. aastal asutatud Eesti jalgpalliklubi, mis tegutseb Tallinnas. Esindusmeeskond mängib 1992. aastast Meistriliigas ning on riigi edukamaid: tulnud viieteiskümnel korral Eesti meistriks ja võitnud kaheksa karikat. Oli eeskätt 1990. aastatel Eesti koondise baasmeeskond, mis viis lahkarvamusteni teiste jalgpalliklubidega. FC Flora peatreener on korduvalt olnud samal ajal ka koondise juhendaja. FC Flora peab üleval tütarklubisid. Nende hulka kuulub või on kuulunud FC Viljandi, FC Kuressaare, Lelle SK, FC Lelle, Pärnu JK Tervis, FC Valga jt. Klubil on üle Eesti rajatud järelkasvuvõistkondade võrgustik. Nende seast on sirgunud koondislased Andres Oper, Mart Poom, Martin Reim, Marko Kristal ja Ragnar Klavan. Kodustaadion on A. Le Coq Arena. Klubi värvid on roheline ja valge. Flora liitus Eesti meistrivõistlustega 1990. aastal, kui esimene meeskond alustas mängimist Eesti NSV teises liigas. Suure osa võistkonna tuumikust olid Roman Ubakivi ja Olev Reimi juhendatud Tallinna Lõvide mängijad. Klubi tuli esimest korda Eesti meistriks hooajal 1993/94 läbi vastuolude. Voor enne lõppu diskvalifitseeriti liidrikohalt väidetava korruptsiooni tõttu FC Tevalte. Võrdsete punktidega tabeli tipus lõpetanud Flora (väravate vahe +52) ja FC Norma (+58) pidasid lisamängu, kus normalased saatsid protestiks Tevalte eemaldamise vastu väljakule noormängijad. Flora võitis kohtumise 5:2 (3:0). Flora suutis aasta hiljem tiitlit kaitsta, milleks piisas meistriliiga hooaja 1994/95 otsustavaks kujunenud viimases voorus lähima jälitaja Lantana/Marlekor vastu 1:1 viigist. See Flora uusim pearivaal tuli aga kahel järgmisel hooajal kindlalt meistriks, edestades kolmanda (1995/96) ja teise kohaga (1996/97) lõpetanud rohevalgeid vastavalt 11 ja kuue punktiga. 29. augustil 1998 pidas Flora Sitsiilias sõpruskohtumise AC Milaniga (1:2), mille ajakiri Sporditäht paigutas selle aasta tähelepanuväärsemate spordisündmuste edetabelis teisele kohale, nimetades seda "Eesti jalgpalliajaloos seni ainulaadseks sündmuseks". FC Flora fänniklubi nimi on Viies Sektor. Flora fännid olid osalised Meistriliiga tõsiseimas vägivallajuhtumis, kui 1. augustil 2009 läksid Sillamäe Kalevi ja Flora kohtumisel omavahel kähmlema vastasleeride poolehoidjad. Sillamäe politsei kutsus tülitsevate jalgpallifännide ohjeldamiseks abijõudusid nii Narvast kui ka Jõhvist. Korrakaitsjad jätsid umbes 30 Flora fänni staadionile ja suunasid ligikaudu 70 sillamäelast sealt minema, konstaablijaoskonda toimetati kolm isikut. Vaata ka: Kategooria:Tallinna FC Flora jalgpallurid Seisuga 7. detsember 2023 Märkus: Lipud näitavad rahvuskoondist vastavalt FIFA reeglitele. Mängijatel võib olla aga mitu kodakondsust. Märkus: Lipud näitavad rahvuskoondist vastavalt FIFA reeglitele. Mängijatel võib olla aga mitu kodakondsust. Tallinna FC Flora U21 Tallinna FC Flora U19 Tallinna FC Flora (N) Vaata ka: Kategooria:Tallinna FC Flora peatreenerid Meistriliiga (Alates 2014 Premium liiga) Võitja (15): 1993/94, 1994/95, 1997/98, 1998, 2001, 2002, 2003, 2010, 2011, 2015, 2017, 2019, 2020, 2022, 2023 2. koht (7): 1992/93, 1995/96, 1996/97, 2000, 2007, 2008, 2021 3. koht (6): 1999, 2004, 2006, 2012, 2014, 2018 Evald Tipneri karikas Võitja (8): 1995, 1998, 2008, 2009, 2011, 2013, 2016, 2020 2. koht (7): 2001, 2003, 2006, 2010, 2018, 2021, 2023 Eesti Superkarikas Võitja (10): 1998, 2002, 2003, 2004, 2009, 2011, 2012, 2014, 2016, 2020 2. koht (7): 1999, 2006, 2010, 2017, 2018, 2022, 2023 Liivimaa karikas Võitja (1): 2011 2. koht (2): 2003, 2004 ^ Erandkorras peeti 2020/21 hooajal koroonaohu tõttu vaid üks mäng. Uuendatud seisuga 10. detsember 2023. Aktiivsed mängijad on paksus kirjas. Premium liiga Eesti jalgpalliklubide loend Eesti meistrid. Eesti Jalgpalli Liit. Kõik Eesti karikavõitjad. Eesti Jalgpalli Liit. http://arhiiv2.postimees.ee:8080/leht/98/09/10/sport.htm#neljas[alaline kõdulink] flora.ee 10 tähelepanuväärsemat spordisündmust Eestis, [[Sporditäht, 1998, nr 12, lk 9 Sillamäel läks sadakond jalgpallifänni kähmlema uudised.err.ee, 1. august 2009 Jalgpallifännide kakluse põhjustas mängu halb korraldus Postimees.ee, 2. august 2009 "Mängijad". http://soccernet.ee/artikkel/tarmo-ruutlist-sai-flora-uus-peatreener Tarmo Rüütlist sai Flora uus peatreener http://soccernet.ee/artikkel/martin-reim-asus-flora-uueks-peatreeneriks Martin Reim asus Flora uueks peatreeneriks http://soccernet.ee/artikkel/reim-ja-kivisild-lahkuvadki-florast Reim ja Kivisild lahkuvadki Florast http://soccernet.ee/artikkel/flora-uueks-peatreeneriks-saab-marko-lelov Flora uueks peatreeneriks saab Marko Lelov http://soccernet.ee/artikkel/flora-vallandas-lelovi-ja-otsib-asendust-valismaalt Flora vallandas Lelovi ja asendust otsitakse välismaalt http://soccernet.ee/artikkel/hurt-peab-oma-esimese-liigamangu-flora-eesotsas-vana-koduklubi-vastu Hurt peab esimese liigamängu Flora lootsina vana koduklubi vastu http://soccernet.ee/artikkel/norbert-hurt-paneb-flora-peatreeneri-ameti-maha Norbert Hurt paneb Flora peatreeneri ameti maha http://soccernet.ee/artikkel/flora-nimetas-uueks-peatreeneriks-argo-arbeiteri Flora nimetas uueks peatreeneriks Argo Arbeiteri http://soccernet.ee/artikkel/arbeiter-flora-peatreenerina-ei-jatka Arbeiter Flora peatreenerina ei jätka http://soccernet.ee/artikkel/ametlik-arno-pijpersist-sai-taaskord-flora-peatreener Ametlik: Arno Pijpersist sai taaskord Flora peatreener Statistika – FC Flora Koduleht Tallinna FC Flora Eesti Jalgpalli Liidu kodulehel